title: Provedbena Uredba Vijeća (EU) br. 505/2011 od 23. svibnja 2011. o provedbi Uredbe (EZ) br. 765/2006 o mjerama ograničavanja protiv predsjednika Lukašenka i određenih bjelaruskih dužnosnika

text:
               11/Sv. 032

               HR

               Službeni list Europske unije

               309

         32011R0505

               L 136/48

               SLUŽBENI LIST EUROPSKE UNIJE

               23.05.2011.

      PROVEDBENA UREDBA VIJEĆA (EU) br. 505/2011
   od 23. svibnja 2011.
   o provedbi Uredbe (EZ) br. 765/2006 o mjerama ograničavanja protiv predsjednika Lukašenka i određenih bjelaruskih dužnosnika
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 765/2006 od 18. svibnja 2006. o mjerama ograničavanja protiv predsjednika Lukašenka i određenih bjelaruskih dužnosnika (1), a posebno njezin članak 8.a stavak 1.,
   budući da:

               (1)

               18. svibnja 2006. Vijeće je donijelo Uredbu (EZ) br. 765/2006 o mjerama ograničavanja protiv predsjednika Lukašenka i određenih bjelaruskih dužnosnika.

               (2)

               S obzirom na ozbiljnost situacije u Bjelarusu i u skladu s Provedbenom odlukom Vijeća 2011/301/ZVSP od 23. svibnja 2011. o provedbi Odluke 2010/639/ZVSP o mjerama ograničavanja protiv određenih dužnosnika Bjelarusa (2), trebalo bi uvrstiti dodatne osobe na popis osoba koje podliježu mjerama ograničavanja kako je utvrđeno u Prilogu I.A Uredbi (EZ) br. 765/2006,

         DONIJELO JE OVU UREDBU:
   Članak 1.
   Osobe navedene u Prilogu ovoj Uredbi dodaju se na popis određen u Prilogu I.A Uredbi (EZ) br. 765/2006.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2011.

            Za Vijeće

            Predsjednica

         C. ASHTON

      (1)  SL L 134, 20.5.2006., str. 1.

      (2)  SL L 136, 24.5.2011., str 87.
   PRILOG

      OSOBE IZ ČLANKA 1.

               Imena
               Transkripcija bjelaruskog pisma
               Transkripcija ruskog pisma

               Imena
               (bjelarusko pismo)

               Imena
               (rusko pismo)

               Mjesto i datum rođenja

               Položaj

               1.

               Shykarou, Uladzislau
               Shikarov, Vladislav

               Шыкароў Уладзiслаў

               Шикаров Владислав

               Sudac Okružnog suda Železnodorožni u Vitebsku. U ponovljenom suđenju na temelju žalbe izrekao ja kazne zatvora za nekoliko prosvjednika usprkos činjenici da ih je Prvostupanjski sud proglasio nevinima.

               2.

               Merkul, Natallia Viktarauna
               Merkul, Natalia Viktorovna
               (Merkul, Natalya Viktorovna)

               Меркуль Наталля Вiктараўна

               Меркуль Наталья Викторовна

               Datum rođenja:
               13.11.1964.

               Ravnateljica srednje škole u gradu Talkovu u okrugu Pukhoviči. Na dan 27. siječnja 2011. otpustila je Nataliju Ilinich, visoko cijenjenu nastavnicu srednje škole, zbog njezinih političkih stavova i sudjelovanja u događanjima od 19. prosinca 2010.

               3.

               Akulich, Sviatlana Rastsislavauna
               Okulich, Svetlana Rostislavovna

               Акулiч Святлана Расцiславаўна

               Окулич Светлана Ростиславовна

               Datum rođenja:
               27.8.1948. ili 1949.

               Sutkinja Okružnog suda Pukhoviči. Nezakonito je odbacila prijedlog Natalije Ilinich za povratak na radno mjesto nastavnice u srednjoj školi u gradu Talkovu.

               4.

               Pykina, Natallia
               Pykina, Natalia
               (Pykina, Natalya)

               Пыкiна Наталля

               Пыкина Наталья

               Sutkinja Okružnog suda Partizanski koja je bila uključena u predmet Likhovid. G. Likhovidu, aktivistu „Pokreta za slobodu”, izrekla je kaznu zatvora od 3 i pol godine u zatvoru strogog režima.

               5.

               Mazouka, Siarhei
               Mazovka, Sergei
               (Mazovko, Sergey)

               Мазоўка Сяргей

               Мазовка Сергей/ Мазовко Сергей

               Tužitelj u predmetu Dashkevich-Lobov. Dmitriju Dashkevichu i Eduardu Lobovu, aktivistima Mlade fronte, izrečena je višegodišnja kazna zatvora zbog „huliganizma”. Pravi razlog za kaznu zatvora bio je njihovo aktivno sudjelovanje u izbornoj kampanji u prosincu 2010. i podrška kandidatima oporbe.

               6.

               Aliaksandrau, Dzmitry Piatrovich
               Aleksandrov, Dmitri Petrovich

               Аляксандраў Дзмiтрый Пятровiч

               Александров Дмитрий Петрович

               Sudac Vrhovnoga gospodarskog suda. Potvrdio je zabranu neovisne radiostanice „Autoradio”. („Autoradio” je bio zabranjen zbog „emitiranja poziva na masovne nerede tijekom predsjedničke kampanje u prosincu 2010.” Na temelju važećega ugovora radio je prenosio izborni program g. Sannikova, jednog od oporbenih kandidata, koji je izjavio da se „o budućnosti neće odlučivati u kuhinji, već na trgu!”).

               7.

               Vakulchyk, Valery
               Vakulchik, Valeri

               Вакульчык Валерый

               Вакульчик Валерий

               Direktor Analitičkog centra u administraciji predsjednika, zadužen za telekomunikacije, uključujući nadzor, filtriranje, prisluškivanje, kontrolu i intervencije kroz različite komunikacijske kanale, npr. internet.

               8.

               Chatviartkova, Natallia
               Chetvertkova, Natalia
               (Chetvertkova, Natalya)

               Чатвярткова Наталля

               Четверткова Наталья

               Sutkinja Okružnog suda Partizanski u Minsku. Vodila je suđenje bivšem predsjedničkom kandidatu Andreju Sannikovu i aktivistima civilnog društva Iliji Vasilevichu, Fedoru Mirzoianovu, Olegu Gnedchiku i Vladimiru Yeriomenoku. Način na koji je vodila suđenje predstavlja očito kršenje Zakona o kaznenom postupku. Podržala je uporabu nevažnih dokaza i svjedočenja protiv optuženih osoba.

               9.

               Bulash, Ala
               Bulash, Alla

               Булаш Ала

               Булаш Алла

               Sutkinja Okružnog suda Oktiabrski (Kastričnicki) u Minsku. Vodila je predmet Pavela Vinogradova, Dmitrija Drozda, Alesa Kirkevicha, Andreja Protasenija i Vladimira Homichenka. Način na koji je vodila suđenje predstavlja očito kršenje Zakona o kaznenom postupku. Podržala je uporabu nevažnih dokaza i svjedočenja protiv optuženih osoba.

               10.

               Barovski Aliaksandr Genadzevich
               Borovski Aleksandr Gennadievich

               Бароўскi Аляксандр Генадзевiч

               Боровский Александр Геннадиевич

               Javni tužitelj Okružnog suda Oktiabrski (Kastričnicki) u Minsku. Vodio je predmet Pavela Vinogradova, Dmitrija Drozda, Alesa Kirkevicha i Vladimira Homichenka. Optužba koju je iznio jasno je i neminovno politički motivirana i predstavlja očito kršenje Zakona o kaznenom postupku. Temelji se na pogrešnoj klasifikaciji događaja od 19. prosinca 2010. i nije poduprta dokazima i svjedočenjima svjedoka.

               11.

               Simanouski Dmitri Valerevich
               Simanovski Dmitri Valerievich

               Сiманоўскi Дмiтрый Валер’евiч

               Симановский Дмитрий Валериевич

               Javni tužitelj Okružnog suda Pervomaiski u Minsku. Vodio je predmet Dmitrija Bondarenka. Optužba koju je iznio jasno je i neminovno politički motivirana i predstavlja očito kršenje Zakona o kaznenom postupku. Temelji se na pogrešnojklasifikaciji događaja od 19. prosinca 2010. i nije poduprta dokazima i svjedočenjima svjedoka.

               12.

               Brysina, Zhanna
               Brysina, Zhanna
               (Brisina, Zhanna)

               Брысiна Жанна

               Брысина Жанна/ Брисина Жанна

               Sutkinja Okružnog suda Zavodskoi u Minsku koja je vodila predmet istaknutih predstavnika civilnoga društva Irine Khalip, Sergeja Martseleva i Pavela Severinetsa. Način na koji je vodila suđenje predstavlja očito kršenje Zakona o kaznenom postupku. Podržala je uporabu nevažnih dokaza i svjedočenja protiv optuženih osoba.

               13.

               Zhukovski, Sergei Konstantynovych

               Жукоўскi Сяргей Канстанцiнавiч

               Жуковский, Сергей Константинович

               Javni tužitelj Okružnog suda Zavodskoi u Minsku koji je vodio predmet istaknutih predstavnika civilnoga društva Irine Khalip, Sergeja Martseleva i Pavela Severinetsa. Optužba koju je iznio jasno je i neminovno politički motivirana i predstavlja očito kršenje Zakona o kaznenom postupku. Temelji se na pogrešnoj klasifikaciji događaja od 19. prosinca 2010. i nije poduprta dokazima i svjedočenjima svjedoka.